Document ID: /roh_data/filtered/fineweb-2-filterrobots_roh.jsonl.gz/67064

Puntraschigna vul salvar resursas d'aua da glatschers
- Mardi, 1.12.2015, 11:02
La vischnanca da Puntraschigna tschertga ensemen cun glaciologs da l'Academia Engiadina a Samedan e l'Universitad da Utrecht en Ollanda soluziuns per pudair salvar las resursas d’aua dals glatschers Morteratsch e Pers per proximas generaziuns.
Tenor in studi da l’Organisaziun internaziunala per la protecziun da las Alps CIPRA è la mancanza d’aua er ina sfida per las Alps. Quai en vista al midament climatic che succeda mundialmain.
Emprims resultats èn da spetgar la primavaira 2016, scriva la vischnanca da Puntraschigna. Lura vegni a sa mussar, schebain il project cun la finamira d’esser durabel sa lascha realisar.
RR novitads 12:00